ब्लाॅक स्तरीय जागरुकता सम्मेलनों का आयोजन कराएगी अब कांग्रेस
चित्तौड़गढ़ | राजीवगांधी पंचायतराज संगठन की जिला कार्यकारिणी की बैठक जिला कांग्रेस आॅफिस में हुई। जिला कार्यकारिणी सदस्य ओमप्रकाश जाट ने बताया कि मुख्य अतिथि युकां के प्रदेश वरिष्ठ महासचिव अभिमन्युसिंह जाडावत एवं संगठन के संभाग प्रभारी जितेंद्र कसाना थे।
अध्यक्षता जिला संयोजक आजाद पालीवाल पारस जैन ने की। संभाग प्रभारी जितेंद्र कसाना ने कहा कि ओडीएफ के नाम पर पेंशन एवं राशन से भी जनता को परेशान किया जा रहा है। मुख्य अतिथि युकां के प्रदेश वरिष्ठ महासचिव अभिमन्युसिंह ने कहा कि संगठन जिले में ग्रामीण जनता की हितों के लिए कार्य कर रहा है। जिला संयोजक आजाद पालीवाल पारस जैन ने बताया कि आगामी दिनों में ब्लाॅक स्तरीय जागरूकता सम्मेलन आयोजित करने का प्रस्ताव लिया। नए सदस्य के रूप में भैरूलाल जाट (रंडियारडी) कपासन, राधेश्याम शर्मा सेमलिया, कालूलाल गुर्जर ओडूंद सत्यनारायण रेगर को मनोनीत कर स्वागत किया गया। जिला वर्किंग कमेटी सदस्य रामस्वरूप जाट, पंस सदस्य ओमप्रकाश जाट, गिरधारीलाल जाट बेगूं, कपासन, उदयलाल भील भैसरोडगढ, भंवरलाल जाट गंगरार, दिनेश सोनी, जिला कांग्रेस सचिव अंबालाल शर्मा, किसान मजदूर कांग्रेस के ब्लाक अध्यक्ष गुलाबचंद गाडरी, देवीलाल भील राशमी ने विचार रखे।
hin_Deva awa_Deva hin_Deva